’n Komma voor “en”Argieffoto (Foto: Free-Photos/Pixabay) Talle gebruikers vra raad oor hoe hulle die “nuwe” reël moet interpreteer wat bepaal dat daar ook ŉ komma voor en gebruik moet word. Die reël waarna hulle verwys, is 13.41 in AWS-11, en dit lui soos volg: ŉ Komma skei twee sinne (albei met onafhanklike sinsvolgorde) wat met ŉ neweskikkende verbindingswoord verbind word. Hier is die antwoord in ŉ neutedop: Jeanette het my daardie middag gebel. Sy wou by my ŉ patroon leen. < Jeanette het my daardie middag gebel, want sy wou by my ŉ patroon leen. Jeanette het my daardie middag gebel omdat sy by my ŉ patroon wou leen. Jeanette het my gebel, want sy wou ŉ patroon leen. Jeanette het my gebel, maar ek het nie ŉ patroon gehad nie. Jeanette het my nie gebel nie, of ek het nie die foon gehoor nie. Jeanette het my die middag gebel, en ek het dadelik vir haar die patroon gegee. Jeanette het my gebel en my gevra. Jeanette het my en Patrys vir patrone gevra. Jeanette het my gebel, wat sy nooit doen nie en wat my eintlik verstom het, om my vir ŉ patroon te vra. VivA-groete Sophia